Lauamängude Praktikum on suurima osavõtjate arvuga regulaarselt (igal teisipäeval) toimuv tasuta lauamänguõhtu Põhja-Eestis (Vesivärava 7, Tallinn). Üritust korraldavad fännid fännidele: ühise mängulaua taga saavad kokku nii mehed kui naised, poisid ja tüdrukud, õpilased ja üliõpilased, venelased ja eestlased, baaridaamid ja advokaadid, IT-mehed ja elektrikud, vallalised ja vallatud. Seega - kõik on teretulnud! Ning pole vaja karta, et kedagi ei tunne või mängida ei oska - otsitakse mängukaaslased ja  mängud, õpetatakse ja juhendatakse, tõlgitakse ja seletatakse.